ΑΘΗΝΑ 04/05/2023

ΑΡ. ΠΡΩΤ.: 1100

ΠΡΟΣ: 1. ΥΠΟΥΡΓΟ ΥΓΕΙΑΣ

 κο ΘΑΝΟ ΠΛΕΥΡΗ

 2. ΑΝ. ΥΠΟΥΡΓΟ ΥΓΕΙΑΣ

 κα ΑΣΗΜΙΝΑ ΓΚΑΓΚΑ

KOIN.: ΣΩΜΑΤΕΙΑ ΜΕΛΗ ΠΟΕΔΗΝ

**ΘΕΜΑ: Κανονικές άδειες Υγειονομικών**

Κύριε Υπουργέ,

Κυρία Υπουργέ,

 Με εγκύκλιο του Υπουργείου Εσωτερικών αναστέλλονται οι κανονικές άδειες των Δημοσίων υπαλλήλων την προεκλογική περίοδο.

 Επειδή μπορεί να υπάρξουν και επαναληπτικές Εθνικές εκλογές η αναστολή αδειών θα συνεχισθεί για μεγάλο χρονικό διάστημα.

 Δεν κρίνουμε σκόπιμο να περιλαμβάνει το μέτρο και τους Υγειονομικούς υπαλλήλους που είναι εντελώς αμέτοχοι στη διαδικασία των Εθνικών εκλογών.

 Ως εκ τούτω θα πρέπει με εγκύκλιο του Υπουργείου Υγείας να μην ενταχθούν οι Υγειονομικοί στο μέτρο της αναστολής των κανονικών αδειών.

 Θα πρέπει να ληφθεί υπ’ όψιν ότι για μεγάλο χρονικό διάστημα την τελευταία τριετία λόγω της πανδημίας αναστάλθηκαν οι κανονικές άδειες του Υγειονομικού προσωπικού.

 Είναι αδικία λοιπόν να μην μπορέσουν μετά τρία χρόνια να πάρουν ένα μέρος της κανονικής άδειας το καλοκαίρι.

 Τα Νοσοκομεία οφείλουν μεγάλο μέρος υπολοίπων κανονικών αδειών παρελθόντων ετών στους υπαλλήλους λόγω πανδημίας και θα διευκολυνθούν με το δικαίωμα χορήγησης την προεκλογική περίοδο.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ